Source: https://www.riigiteataja.ee/akt/401022013043
Timestamp: 2019-11-17 11:24:55+00:00
Document Index: 4855836

Matched Legal Cases: ['§ 5', '§ 7', '§ 8', '§ 9', '§ 10', '§ 11', '§ 12', '§ 13', '§ 14', '§ 15', '§ 16', '§ 19', '§ 20', '§ 22', '§ 7', '§ 5', '§ 7', '§ 8', '§ 9', '§ 10', '§ 11', '§ 12', '§ 13', '§ 14', '§ 15', '§ 16', '§ 19', '§ 20']

Nõo kalmistu kasutamise eeskiri – Riigi Teataja
Nõo kalmistu kasutamise eeskiri
Nõo kalmistu kasutamise eeskiri - sisukord
§ 5 Kalmistu kohta kogutavad andmed
§ 7 Hauaplatsi eraldamine ja kasutamine
§ 8 Hauaplatsi kasutuslepingu tähtaeg
§ 9 Hauaplatsi kasutuslepingu lõppemine
3 KASUTAJATA HAUAPLATSI ARVELEVÕTMINE
§ 10 Hauaplatsi kasutajata hauaplatsina arvelevõtmine
§ 11 Hooldamata hauaplatsiks tunnistamine
4 MATMISE KORRALDAMINE
§ 12 Matmiste registreerimine
§ 13 Matmiseks nõusoleku taotlemine
§ 14 Matmine
§ 15 Kirstu või urniga matmine
§ 16 Pealematmine
5 HAUAPLATSI JA KALMISTU KUJUNDAMINE JA HOOLDAMINE
§ 19 Kalmistu haldaja õigused ja kohustused
§ 20 Keelatud tegevus kalmistul
RT IV, 01.02.2013, 43
Vastu võetud 15.11.2012 nr 51
Määrus kehtestatakse Kohaliku omavalitsuse korralduse seaduse § 22 lõike 1 punkti 37 ning Kalmistuseaduse § 7 lõike 1 alusel.
Käesolev eeskiri reguleerib Nõo vallas Aiamaa külas asuva Nõo kalmistu (edaspidi kalmistu) haldamist ja kasutamist.
Kalmistu haldajaks on Nõo Vallavalitsus. Kalmistu haldaja korraldab kalmistu kasutamist ning kinnitab vajalikud lepingute ja lubade vormid.
Nõo kalmistu eeskirja (edaspidi eeskiri) on kohustatud täitma kõik kalmistul viibijad ja hauaplatsi kasutajad.
§ 5. Kalmistu kohta kogutavad andmed
Kalmistu haldaja kogub kalmistule maetud isikute, hauaplatside ja hauaplatside kasutajate kohta seaduses ettenähtud andmeid.
(1) Hauaplats on maa-ala kalmistul, ühe või mitme surnu matmiseks kirstus või tuhaurnis.
(2) Hauaplatsid võivad olla ühe-, kahe-, kolme- ja neljakohalised kirstu või urnimatuseks.
(3) Hauaplatsi mõõtmed kirstu matmise korral on üldjuhul :
(4) Hauaplatsi mõõtmed urnis matmise korral on vähemalt 1,0 x 1,0 m.
§ 7. Hauaplatsi eraldamine ja kasutamine
(1) Hauaplats eraldatakse surmatõendi alusel füüsilisele isikule, kellega kalmistu haldaja sõlmib hauaplatsi kasutuslepingu.
(2) Kalmistu haldaja esindaja näitab hauaplatsi kasutajale kätte hauaplatsi asukoha ning tähistab kohapeal selle piirid.
(3) Eeskirja jõustumise ajal kasutuses olnud hauaplats jääb senise kasutaja kasutusse kuni 01.01.2022
(4) Senisel hauaplatsi kasutajal, kes on korraldanud hauaplatsil matmise või hooldab reaalselt hauaplatsi, on õigus esitada avaldus kasutuslepingu sõlmimiseks. Avalduse esitamine on vajalik, kui hauaplatsi soovitakse kasutada kauem kui 01.01.2022.
(5) Hauaplatsi kasutaja võib soovi korral hauaplatsi kasutusõiguse üle anda teisele isikule, millest tuleb eelnevalt kalmistu haldajat kirjalikult teavitada.
§ 8. Hauaplatsi kasutuslepingu tähtaeg
(1) Kasutusleping sõlmitakse 25 aastaks. Kuus kuud enne kasutuslepingu lõppemist teavitab kalmistu haldaja hauaplatsi kasutajat kasutuslepingu lõppemisest, saates kirjalikku taasesitamist võimaldavas vormis vastava teate.
§ 9. Hauaplatsi kasutuslepingu lõppemine
(3) Hauaplats, mille kasutusleping on lõppenud, võtab kalmistu haldaja arvele kui kasutajata matmiskoha vastavalt eeskirja §-le 10.
(4) Kalmistu haldaja ütleb kasutuslepingu erakorraliselt ühepoolselt enne tähtaja lõppu üles, kui hauaplats on tunnistatud hooldamata hauaplatsiks vastavalt eeskirja §-le 11.
3. peatükk KASUTAJATA HAUAPLATSI ARVELEVÕTMINE
§ 10. Hauaplatsi kasutajata hauaplatsina arvelevõtmine
(1) Kasutajata hauaplatsina võetakse arvele hauaplats, mille kasutuslepingu tähtaeg on möödunud, kasutusleping on erakorraliselt enne tähtaja lõppu lõpetatud või hauaplats, mis on tunnistatud hooldamata hauaplatsiks vastavalt eeskirja §-le 11.
(2) Kasutajata hauaplatsina võib kalmistu haldaja eraldada uuesti kasutamiseks, kui viimasest matmisest on möödunud vähemalt 20 aastat.
§ 11. Hooldamata hauaplatsiks tunnistamine
1) hauaplatsi pinnasest on valdavas osas läbi kasvanud rohi või võsa;
3) hauaplatsile on kogunenud praht ja lehed, millest järeldub, et hauaplatsi ei ole pikka aega hooldatud.
(3) Hauaplatsi ülevaatamiseks moodustab kalmistu haldaja vähemalt kaheliikmelise komisjoni.
1) esimene ülevaatus, mille käigustuvastatakse, et hauaplats on hooldamata, ja märgistatakse see vastava sildiga, millel on kirjas palve ühenduse võtmiseks ja kalmistu haldaja kontaktandmed. Viimase hauaplatsi kasutaja andmete olemasolul edastab kalmistu haldaja kirjalikku taasesitamist võimaldavas vormis hoiatuse.
(5) Ülevaatuse kohta koostatakse protokoll, milles tuuakse ära hooldamata hauaplatsi asukoht, suurus ja kirjeldus. Teise ülevaatuse ajal lisatakse protokolli märge otsusest hauaplatsi kasutajata hauaplatsiks tunnistamise või mittetunnistamise kohta. Protokollile kirjutavad alla kõik ülevaatusel osalenud komisjoni liikmed.
(6) Hooldamata hauaplatsina arvele võetud hauaplatside kohta avaldatakse kalmistu haldaja kodulehel teade, andes hauaplatsi kasutajale võimaluse ühe kuu jooksul pärast teate avaldamist võtta ühendust kalmistu haldajaga.
(7) Pärast hauaplatsi kasutajata hauaplatsiks tunnistamise otsust on kolme kuu möödumisel kalmistu haldajal õigus kasutusleping ühepoolselt üles öelda.
4. peatükk MATMISE KORRALDAMINE
§ 12. Matmiste registreerimine
Matmised registreerib kalmistu haldaja esindaja.
§ 13. Matmiseks nõusoleku taotlemine
Matmiseks nõusoleku taotlemiseks esitatakse maetava isiku surmatõend või surnult sündinud lapse puhul arstlik surmateatis.
§ 14. Matmine
(1) Haua kaevamine ja matmine on ilma matmise registreerimata keelatud.
(2) Eelseisvast matmisest tuleb ette teatada vähemalt üks tööpäev.
(3) Üldjuhul toimub matmine teisipäevast laupäevani valgel ajal.
(4) Matmist takistavate hauakivide ja muu vajaliku ajutine teisaldamine ning taaspaigaldamise teostab matuse korraldaja.
(5) Matuse korraldaja korrastab hauaplatsi pärast matmist.
(6) Matmise käigus kõrvalolevale hauale või üldkasutatavale alale tekitatud kahjustused korrastab matja või hüvitab kahjustused kokkuleppel kalmistu haldaja või hauaplatsi kasutajaga kolme päeva jooksul peale kahjustuse tekkimist.
§ 15. Kirstu või urniga matmine
(1) Kirstu või urniga matmisel järgitakse põlist matmistava.
(2) Kirstuga matmisel peab haua sügavus olema vähemalt 1,5 m ja kaugus hauaplatsi piirist vähemalt 0,2 m.
(3) Urniga matmisel peab haua sügavus olema vähemalt 1,0 m ja kaugus hauaplatsi piirist vähemalt 0,5 m.
(4) Kui haua rajamisel ilmneb ettenähtamatuid takistusi, võib kalmistu haldaja loal rajada haua, mille sügavus või kaugus hauaplatsi piirist erineb käesoleva paragrahvi lõigetes 2 ja 3 sätestatust.
§ 16. Pealematmine
(1) Kirstuga maetava surnu pealematmine võib toimuda 20 aasta möödumisel viimasest matmisest samale kohale.
5. peatükk HAUAPLATSI JA KALMISTU KUJUNDAMINE JA HOOLDAMINE
(1) Hauaplats on kalmistu osa ja selle kujundamisel tuleb järgida kalmistul väljakujunenud kujunduspõhimõtteid ja –nõudeid nii (hauarajatiste, hauatähiste kui ka haljastuse osas), et hauaplatsi kujundus ei erineks oluliselt teistest kalmistul olevatest haudadest. Hauaplatsi kujundab hauaplatsi kasutaja.
(2) Kalmistu haldaja võib kehtestada täiendavad kujunduspõhimõtted lähtuvalt kalmistu muinsuskaitse eritingimustest, ajalooliselt väljakujunenud kujundusnõuetest ja kalmistu üldisest kujundusest.
(3) Iga hauaplats tähistatakse risti, hauaplaadi, -kivi või muu tähisega, millele on ilmastikukindlalt kantud maetu(te) ees- ja perekonnanimi ning soovitavalt sünni- ja surmadaatumid.
(4) Hauatähised (hauarist, -kivi, -sammas, -plaat), hauarajatised (äärekivi, istepink jms) ja haljastus peavad asuma hauaplatsi piires ning ei tohi takistada naabruses uue haua kaevamist.
(5) Hauaplatsi kujundamisel võib kasutada madalhaljastust ja puude kääbusvorme. Kõrgema haljastuse (puud ja põõsad kõrgusega üle 2 m) tuleb kasutada rahulikke värve ja need võib rajada vaid kalmistu haldajaga kooskõlastatult.
(6) Hauatähise ja piirde eemaldamine tuleb eelnevalt kooskõlastada kalmistu haldajaga.
(2) Hauaplatsi kasutaja on kohustatud:
1) korrastama regulaarselt hauatähised, –rajatised ja hauaplatsi;
2) paigaldama olmejäätmed ettenähtud konteinerisse;
3) paigaldama pargi- ja haljastusjäätmed (lehed, oksad, lilled jms) selleks ettenähtud kohta;
4) teavitama kalmistu haldajat endaga seotud andmete muutumisest.
§ 19. Kalmistu haldaja õigused ja kohustused
(1) Kalmistu haldajal on õigus eemaldada kalmistu ilmet rikkuvad või ohtlikud rajatised, puud ja põõsad.
(2) Kalmistu haldaja kohustuseks on:
1) tagada kalmistu üldkasutatava territooriumi korrashoid;
2) korraldada kalmistu jäätmekäitlust;
3) tagada kalmistul hauaplatside korrastamiseks esmaste töövahendite laenutamine;
4) tagada taimede kastmiseks veevõtu võimalus.
§ 20. Keelatud tegevus kalmistul
1) Hoonete, rajatiste ja hauaplatsi, -tähise ning -rajatise mistahes rikkumine;
2) prügi mahapanek selleks mitteettenähtud kohtadesse;
3) hauaplatsi omavoliline hõivamine või muutmine;
4) istutada puid kalmistu haldaja loata;
5) puude ja põõsaste raiumine ilma kalmistu haldaja loata;
6) sõitmine mistahes mootorsõidukiga kalmistu haldaja loata;
7) koduloomade viibimine;
9) sõitmine jalgrattaga, suusatamine, uisutamine.
Käesoleva eeskirja rikkuja kannab vastutust kalmistuseadusega ja teiste õigusaktidega ettenähtud korras.